section_heading: He-Man i Gospodari svemira (2021.)
paragraph_text: Adam je tinejdžer kojeg je usvojilo Tigrovo pleme u prašumi i ne zna ništa o svojoj prošlosti. U jednom trenutku u selo dolazi čarobnica Teela koja mu donosi Mač Moći te se on pretvara u He-Mana. Ubrzo doznaje da ima strica, princa Keldora i da je on sam princ, sin kralja Randora, vladara Eternosa. Zajedno sa svojim prijateljima Krass'tinom, Straškom, Teelom i Duncanom koji uz pomoć Mača Moći postaju Ram-Ma'am, Borbeni Mačak, Čarobnica i Man-At-Arms, pokušava poraziti svog strica koji se preobrazio u Skeletora i njegove poslušnike Kronisa, Evelyn i R'Qazz koje Štap Uništenja preobražava u Trap Jawa, Evil-Lyn i Beast Mana.